# metadata.dc.description.abstract[].value
“Trencant mites sobre les vitamines” pretén ser un treball divulgatiu sobre l’ús correcte de les vitamines en la nostra societat. La metodologia que es segueix correspon a la pròpia de les experiències d’Aprenentatge Servei: els estudiants aprenen mentre desenvolupen una dimensió ètica i social motivadora perquè treballen sobre una necessitat social real sobre la que pretenen impactar per aportar-hi solucions. D’aquesta manera, els estudiants de l’àmbit de les Ciències de la Salut, fent «ciència ciutadana», surten de la facultat i enquesten pacients, usuaris i professionals de centres mèdics per identificar necessitats relacionades amb la salut. Investiguen al respecte i aprofundeixen en les causes de certs incompliments terapèutics o de cert consum (in)adequat de medicaments o de substàncies que afecten la nostra salut. A partir de creences errònies sobre les vitamines (es poden pendre per si de cas, són innòcues i no tenen cap risc o hi ha vitamines que augmenten les defenses), els estudiants de Medicina acorden un pla d’actuació per comunicar a la població diana bones pràctiques preventives aprofitant la tecnologia audiovisual. És en aquest punt que comença el treball en equip amb estudiants del grau de Comunicació Audiovisual de la Facultat d’informació i Mitjans Audiovisuals. Els estudiants de Comunicació Audiovisual han de comprendre els continguts científics i proposar estratègies divulgatives pròpies de la narració audiovisual. Conjuntament, es concreta un gènere, un format, una durada i un tractament, es busquen referents i es desenvolupa la idea en les fases de preproducció, producció i postproducció per obtenir un producte de qualitat que pugui exhibir-se amb l’impacte social que es desitja. D’aquesta manera, s’ha realitzat “Trencant mites sobre les vitamines”: en un entorn universitari, amb el límit temporal que marquen les assignatures que cursen els estudiants i amb l’alta implicació dels participants en el projecte.

# metadata.dc.rights[].value
cc by-nc-nd (c) Garcia, Esteve et al., 2023